महज़ दो शब्द 'सचमुच' तथा ' झूठमूठ' के ताने-बाने की नोक पर गहरे संतुलन से खड़ी यह कविता पहले पाठ में ही पाठकों से जुड़कर उनकी स्मृतियों में देर तक बनी रहती है।
इसी रचना-तकनीक की तनी हुई रस्सी से बुनी हुई कविता ‘आम जन के लिए’ भी इस संग्रह की छोटी-सी, लेकिन बेहद महत्त्वपूर्ण कविता है जो हमारे तथाकथित महान देश की जनता की वास्तविक विडम्बना को दिखाती है। महज़ दो शब्द 'सचमुच' तथा ' झूठमूठ' के ताने-बाने की नोक पर गहरे संतुलन से खड़ी यह कविता पहले पाठ में ही पाठकों से जुड़कर उनकी स्मृतियों में देर तक बनी रहती है। संवेदना की एक बेहद छोटी चिंगारी से बनी सुरंग के अंदर ही अंदर चलकर एक बड़ी कविता कैसे लिखी जाती है, यह कविता एक नई काव्यगत सच्चाई के ज़रिए यह बताती है।